Nalika Perang ing Krajaan Alengka, Krajan iku diserang èwonan kethèk, bala wanara kang dipandhegani déning Sugriwa. Serangan iku kanggo nylametaké Dewi Sita saka Rahwana. Trisirah maju ing palagan kanggo mbéla nagarané. Pirang-pirang wanara bisa dipatèni déning Trisirah.[1] Wibisana kang ngerti apesé Trisirah banjur ngongkon Lesmana supaya ngadhepi Trisirah. Lesmana kang diréwangi Rama pungkasané bisa matèni Trisirah. Trisirah mati amarga kena panah saktiné Lesmana.